*Oriģināls*

**APSTIPRINĀTS**

 Vides aizsardzības un reģionālās attīstības ministrijas (VARAM)

 iepirkuma komisijas

2018.gada 5.aprīļa

sēdē, protokols Nr.1

**PUBLISKĀ IEPIRKUMA**

**Ūdenssaimniecības datu aktualizācija aglomerācijās ar cilvēku ekvivalentu no 2000 līdz 10000**

**NOLIKUMS**

IEPIRKUMA IDENTIFIKĀCIJAS NR.: VARAM 2018/6

(Saskaņā ar Publiskā iepirkuma likuma 9.pantu)

Iepirkuma CPV kods: 73000000-2 (Pētniecības un izstrādes pakalpojumi un saistītie konsultāciju pakalpojumi)

RĪGA, 2018

SATURS

|  |  |  |
| --- | --- | --- |
| 1. | Vispārīgā informācija | 3 |
| 2. | Informācija par iepirkuma priekšmetu | 3 |
| 3. | Piedāvājums | 4 |
| 4. | Nosacījumi pretendenta dalībai iepirkumā | 5 |
| 5. | Iesniedzamie dokumenti | 7 |
| 6. | Piedāvājuma vērtēšana un lēmuma pieņemšana | 7 |
| Pielikumi |  |  |
|  | 1.pielikums. Tehniskā specifikācija | 11 |
|  | 2.pielikums. Pieteikums dalībai iepirkumā | 13 |

1. Vispārīgā informācija
	1. Iepirkuma identifikācijas numurs

VARAM 2018/6

* 1. Pasūtītājs un kontaktpersona

Vides aizsardzības un reģionālās attīstības ministrija (VARAM)

Reģ.Nr. 90000028508

Peldu iela 25

Rīga, LV 1494

Kontaktpersona:

Sanita Melnupe

Tālrunis: +371 67026505

e-pasta adrese: sanita.melnupe@varam.gov.lv

Adrese: Peldu iela 25, Rīga, LV 1494, 5.stāvs

Kontaktpersona sniedz tikai organizatoriska satura informāciju par iepirkumu.

1. Informācija par iepirkuma priekšmetu

Ūdenssaimniecības datu aktualizācija aglomerācijās ar cilvēku ekvivalentu (CE) no 2000 līdz 10000.

Iepirkuma priekšmets nav sadalīts daļās.

Pakalpojumi sniedzami atbilstoši Tehniskās specifikācijas nosacījumiem (1.pielikums).

* 1. Pakalpojuma sniegšanas vieta

Pakalpojuma sniegšanas vieta ir Latvija.

* 1. Pakalpojuma sniegšanas termiņš

Līdz 2018.gada 17.decembrim

* 1. **Pakalpojuma paredzamā līgumcena**

Līdz 24 793.39 euro *(*neieskaitot pievienotās vērtības nodokli).

* 1. **Apmaksas kārtība**

|  |  |  |
| --- | --- | --- |
| **Etaps** | **Pakalpojuma izpildes posms**  | **Nodevumu iesniegšanas termiņš** |
|  | Avanss 20% | 2 nedēļu laikā pēc līguma noslēgšanas |
| I | Starpmaksājums 30%  | 01.06.2018. |
| II | Gala maksājums 50% | 17.12.2018. |

1. Piedāvājums
	1. Piedāvājuma iesniegšanas vieta, datums, laiks un kārtība

### Pretendenti var iesniegt tikai vienu piedāvājumu par visu iepirkuma apjomu.

* + 1. Pretendenti piedāvājumus var iesniegt līdz 2018.gada 16.aprīlim, plkst.11.00 Peldu ielā 25, 102.telpā (kancelejā), Rīgā, LV-1494, piedāvājumus iesniedzot personīgi vai nosūtot pa pastu. Iesniegtie piedāvājumi, izņemot nolikuma 3.1.3.punktā noteikto gadījumu, ir Pasūtītāja īpašums.
		2. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, neizskata un atdod atpakaļ pretendentam.
		3. Pēc piedāvājumu iesniegšanas termiņa beigām pretendents nevar grozīt savu piedāvājumu.

* 1. **Piedāvājuma noformējums**

### 3.2.1. Piedāvājums jāiesniedz 2 eksemplāros (1 oriģināls un 1 kopija) aizlīmētā ārējā iepakojumā, uz kura jānorāda:

* Pasūtītāja nosaukums, reģistrācijas numurs un adrese;
* Pretendenta nosaukums, reģistrācijas numurs, adrese;
* Atzīme "Ūdenssaimniecības datu aktualizācija aglomerācijās ar cilvēku ekvivalentu (CE) no 2000 līdz 10000”. Identifikācijas Nr.VARAM 2018/6. Neatvērt līdz 2018.gada 16.aprīlim, plkst.11.00”.
	+ 1. Piedāvājumā iekļautajiem dokumentiem jābūt skaidri salasāmiem. Piedāvājumā iekļautajos dokumentos nedrīkst būt dzēsumi, aizkrāsojumi, neatrunāti labojumi, svītrojumi vai papildinājumi. Kļūdainos ierakstus pārsvītro un labojumus atrunā ar ierakstu „Labotam ticēt”, apliecinot šo ierakstu ar labojumu veikušās personas personisko parakstu, kā arī norādot personiskā paraksta atšifrējumu (vārda iniciāli un uzvārdu vai vārdu un uzvārdu) un labojuma datumu.

### Piedāvājumam jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, uz kuras norādīts cauršūto lapu skaits, ko ar savu parakstu apliecina piedāvājumu parakstīt pilnvarotā amatpersona.

### Piedāvājums jāsagatavo latviešu valodā. Dokumenti var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā.

Pretendenta tulkojuma apliecinājums ietver:

* Norādi „TULKOJUMS PAREIZS”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.

### Ja pretendents iesniedz dokumentu kopijas, pretendentam tās jāapliecina.

Pretendenta kopijas apliecinājums ietver:

* Norādi „KOPIJA PAREIZA”;
* Piedāvājumu parakstīt pilnvarotās amatpersonas pilnu amata nosaukumu, parakstu un paraksta atšifrējumu;
* Apliecinājuma vietas nosaukumu un datumu.
	+ 1. Pretendents piedāvājumu var iesniegt kā elektronisku dokumentu 1 eksemplārā, kas jāparaksta ar drošu elektronisko parakstu, ievērojot attiecīgos normatīvos aktus par elektronisko dokumentu noformēšanu. Piedāvājumā ietvertie dokumenti jāparaksta kopā kā viena datne. Piedāvājums jāieraksta elektroniski kopnes USB saskarnes atmiņas ierīcē (*USB flash* atmiņa), kuru var pievienojot datora *USB* portam un nolasīt ar *MS Office* *2003* (vai vēlāku programmatūras versiju) rīkiem lasāmā formātā. Elektroniskā formā noformētu piedāvājumu, kas ievietots slēgtā aploksnē, var iesniegt personīgi vai nosūtot pa pastu.
		2. Pretendents sedz visas izmaksas, kas saistītas ar piedāvājuma sagatavošanu un iesniegšanu.
1. Nosacījumi pretendenta dalībai iepirkumā

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents Pakalpojuma sniegšanai plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs, ja attiecīgās valsts normatīvie akti to paredz.
	2. Nav pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta pretendenta saimnieciskā darbība vai pretendents tiek likvidēts.
	3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro,* uz piedāvājuma iesniegšanas termiņa pēdējo dienu vai dienu, kad pieņemts lēmums par iespējamu iepirkuma līguma slēgšanas tiesību piešķiršanu. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā.
	4. Nolikuma 4.2. un 4.3.apakšpunkta nosacījumi attiecas uz pretendentu, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst šajā nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.
	5. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
	6. Prasības attiecībā uz pretendenta tehniskajām un profesionālajām spējām:
		1. Pretendentam jāuzrāda pieredze ar iepirkuma priekšmetu saistītā jomā iepriekšējo 3 (trīs) gadu laikā.
		2. Pretendents iepriekšējo 3 (trīs) gadu laikā ir īstenojis vismaz 1 (vienu) projektu/darbu, kas bijis saistīts ar notekūdeņu monitoringa plānošanu un datu vākšanu visā Latvijas teritorijā, kā arī ar iegūto datu analīzi.
		3. Pretendentam ir jāuzrāda atbilstoši tehniskie resursi Pakalpojuma izpildei, t.sk. jāapliecina, ka:
			1. būs pieejams automātisks paraugu ņēmējs, lai būtu iespējams savākt laikam proporcionālus vidējos paraugus, kur vidējais paraugs sastāv no 24 individuāliem paraugiem, kas paņemti 1 diennakts laikā ar 60 minūšu intervāliem;
			2. paraugu analīzes tiks veiktas akreditētā laboratorijā.

* + 1. Pretendentam Pakalpojuma izpildei jānodrošina šādu ekspertu komanda:
			1. **projekta darba vadītājs**, kurš nodrošinās visu projektā paredzēto darbu vadību un sadarbību ar Pasūtītāju. Darba vadītājam nepieciešams vismaz maģistra grāds vai ekvivalenta izglītība inženierzinātnēs vai ķīmijā. Pieredze iepriekšējo 3 (trīs) gadu laikā, kas saistīta ar notekūdeņu savākšanas un attīrīšanas sistēmu projektēšanu vai attīstības projektu izstrādi, notekūdeņu sastāva datu izvērtēšanu un analīzi.
			2. **speciālisti/eksperti** projekta uzdevumu savlaicīgai izpildei, kuriem ir pieredze iepriekšējo 3 (trīs) gadu laikā darbā ar notekūdeņu paraugu vākšanu vai tās organizēšanu vai informatīvu pasākumu organizēšanu notekūdeņu savākšanas un attīrīšanas jomā.

5. Iesniedzamie dokumenti

**5.1. Pieteikums dalībai iepirkumā**

Pretendenta pieteikums dalībai iepirkumā atbilstoši Pieteikuma dalībai iepirkumā veidnei (nolikuma 2.pielikums) jāiesniedz kopā ar šī nolikuma 5.2. apakšpunktā minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā. Pretendenta pieteikumā skaidri un vispusīgi jāatspoguļo darba uzdevumu izpilde atbilstoši Tehniskajā specifikācijā norādītajiem punktiem**.**

**5.2. Pretendenta kvalifikācijas dokumenti**

* + 1. Par Latvijas Republikā reģistrēto Pretendentu reģistrāciju atbilstoši normatīvo aktu prasībām (ja normatīvie akti to paredz), Iepirkuma Komisija pārbaudīs publiski pieejamās datubāzēs vai attiecīgajā reģistra iestādē. Pretendentam, kas nav reģistrēts Latvijas Republikas Komercreģistrā, jāiesniedz dokuments, kas apliecina reģistrāciju kompetentas valsts institūcijas reģistrā. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.
		2. Pretendenta piedāvāto ekspertu saraksts, viņu CV, kas atspoguļo šī nolikuma 4.6.4.punktā prasīto pieredzi, un ekspertu pašu parakstīts apliecinājums par piekrišanu piedalīties iepērkamā Pakalpojuma sniegšanā gadījumā, ja tiks pieņemts lēmums slēgt iepirkuma līgumu ar pretendentu, kā arī apliecinājums par pieejamību visa iepirkuma līguma darbības laikā.
		3. Pretendentam savā piedāvājumā jāiekļauj informācija par to, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
1. Piedāvājumu vērtēšana un lēmuma pieņemšana
	1. Iesniegto piedāvājumu vērtēšana notiek saskaņā ar šajā nolikumā izvirzītajām prasībām un Publisko iepirkumu likumu.
	2. Iepirkuma komisija:
		1. Pārbaudīs piedāvājuma atbilstību šī nolikuma 3.2., 4. un 5. punktā norādītajām prasībām. Par atbilstošiem tiks uzstatīti tikai tie piedāvājumi, kuri atbilst visām norādītajām prasībām.
		2. Pārbaudīs tehniskā piedāvājuma atbilstību tehniskajā specifikācijā noteiktajām prasībām.
		3. Pārbaudīs, vai finanšu piedāvājumā nav aritmētisku kļūdu. Ja tiek konstatētas šādas kļūdas, iepirkuma komisija tās izlabos. Vērtējot finanšu piedāvājumus, iepirkuma komisija ņems vērā tās veiktos labojumus.
		4. Pēc tam, kad komisija ir pārbaudījusi pretendenta dokumentu un pretendenta atbilstību nolikumā noteiktajām prasībām, kā arī pārbaudījusi, vai piedāvājumā nav aritmētiskās kļūdas, komisija veic piedāvājumu vērtēšanuatbilstoši nolikumā noteiktajiem vērtēšanas kritērijiem.
		5. No piedāvājumiem, kas atbilst visām šajā nolikumā izvirzītajām prasībām, izvēlēsies saimnieciski izdevīgāko piedāvājumu un pieņems lēmumu slēgt iepirkuma līgumu ar pretendentu, kas iegūs lielāko punktu skaitu vērtējumā saskaņā ar šādiem kritērijiem:
			1. Pretendenta piedāvātā līgumcena (**C**, bez pievienotās vērtības nodokļa) – konkrētajam piedāvājumam piešķiramie punkti tiek aprēķināti, dalot zemāko cenu (starp iesniegtajiem piedāvājumiem) ar konkrētā pretendenta piedāvāto cenu un dalījumu reizinot ar šim kritērijam piešķirto maksimālo punktu skaitu **(C=Cz/Cp x N).** Maksimālais punktu skaits par piedāvāto līgumcenu (**N**) ir 20.
			2. **pakalpojuma realizēšanas apraksts (P)**. Maksimālais iegūstamo punktu skaits (N) ir 80 (P1 + P2). Punktus par tehniskā piedāvājuma aprakstu (izvērstu pakapojuma izpildes aprakstu un īsu pretendenta piedāvājumu, kā mazināt dažādu apstākļu ietekmi uz iegūto datu precizitāti) piešķir šādi:

|  |
| --- |
| **Pakalpojuma realizēšanas apraksts (P)** |
| **Vērtēšanas kritērijs** | **Punktu piešķiršanas kritēriji** | **Punktu skaits** |
| **P1** Sagatavotā apraksta kvalitāte’- izvērsts pakalpojuma izpildes apraksts, norādot plānotās darba metodes, atbildīgās un iesaistītās personas un to noslodzi, laika grafiku(**maksimālais punktu skaits 60**) | Pretendenta sagatavotais pakalpojuma īstenošanas apraksts ir neapmierinošs un liek apšaubīt pretendenta izpratni par iepirkuma priekšmetu un spēju nodrošināt darba procesu, jo pretendents tikai pārrakstījis tehnisko specifikāciju un nekļūst skaidrs, kā tiks nodrošināta pakalpojuma izpilde. | 5 |
|  | Pretendenta sagatavotais pakalpojuma īstenošanas apraksts ir virspusējs. Piedāvājums neatspoguļo visus nepieciešamos darba etapus – tikai daļai darba uzdevumu ir dots kvalitatīvs darba izpildes apraksts, nav norādītas visas paraugu ņemšanas vietasdarba uzdevumu izpildei. Nav norādītas par izpildi atbildīgās un iesaistītās personas, darba uzdevumu laika plānojums un izpildes termiņi nav skaidri.  | 20 |
| Pretendenta sagatavotais pakalpojuma īstenošanas apraksts ir pietiekami skaidrs un loģisks - ietver visus prasītos darba procesa posmus un pietiekoši argumentētu pamatojumu paraugu ņemšanas plānošanai, par uzdevumu izpildi atbildīgās un iesaistītās personas un laika plānojumu, tādējādi radot pārliecību par pretendenta spēju nodrošināt darba procesu. | 35 |
| Pretendenta sagatavotais pakalpojuma īstenošanas apraksts ir detalizēts un skaidrs, ir sniegta padziļināta tehniskās specifikācijas uzdevumu interpretācija, piedāvājot risinājumus paraugu ņemšanas vietu un laika plānošanai. Ir analizēti iespējamie riski pakalpojuma izpildei un piedāvāti to risinājumi. Pakalpojuma sniegšanas laika grafiks izstrādāts detalizēti - ir norādīti visi pakalpojuma izpildē iesaistītie speciālisti, to atbildības jomas un katras personas plānotais iesaistes ilgums. Pakalpojuma īstenošanas apraksts rada pilnīgu pārliecību par pretendenta spēju īstenot pakalpojumu pilnā apjomā un atbilstošā kvalitātē. | 60 |
| **P2** Īss apraksts pretendenta piedāvājumam, kā mazināt laikapstākļu un citu apstākļu ietekmi uz iegūto datu precizitāti**(maksimālais punktu skaits 20)** | Pretendents nepiedāvā pārliecinošu datu precizitātes problēmas risinājumu, sniedzot tikai vispārīgu informāciju par iespējamajām rīcībām. | 5 |
| Pretendents piedāvā pieņemamu datu precizitātes problēmas risinājumu, aprakstot konkrētas iespējamās rīcības datu precizitātes nodrošināšanai. | 10 |
| Pretendents piedāvā ļoti labu datu precizitātes problēmas risinājumu, identificējot iespējamos riskus datu precizitātei un aprakstot konkrētus risinājumus katrā gadījumā. | 20 |

* + - 1. Kopvērtējums katram piedāvājumam tiek iegūts, saskaitot visos kritērijos iegūtos punktus:

|  |  |  |
| --- | --- | --- |
| Kritēriji | Apzīmējumi | Maksimālais punktu skaits N |
| Pretendenta piedāvātā līgumcena  | C | 20 |
| Pakalpojuma realizēšanas apraksts | P=P1+P2 | 80 |
| **Vērtējums**  | **V = C+P** | **100** |

Par saimnieciski izdevīgāko piedāvājumu tiek atzīts piedāvājums, kurš kopvērtējumā ieguvis vislielāko punktu skaitu (V), kas tiek noteikts pēc šādas formulas:

**V = C + P**

Vērtēšanas kritērijos izmantoto apzīmējumu atšifrējums:

**C** - Pretendenta piedāvātā līgumcena pēc veiktā aprēķina **C = Cz/Cp x N**;

**Cz** - zemākā līgumcena starp iesniegtajiem Piedāvājumiem;

**Cp** – konkrētā pretendenta piedāvātā līgumcena;

**N** – maksimālais punktu skaits līgumcenas kritērijam;

**P** - punkti par tehniskā piedāvājuma aprakstu (īsu aprakstu par pretendenta skatījumu par iepirkuma priekšmeta jomu un par pakalpojuma (izpētes darba) īstenošanas aprakstu un metodiku; P= P1+P2);

**V** -kopvērtējumā iegūtais punktu skaits.

* + - 1. Vērtējot piedāvājumu, iepirkuma komisija ņem vērā norādīto cenu bez PVN;
			2. Vērtējumā tiks izmantota Pretendenta piedāvājumā ietvertā informācija.
			3. Iegūtie punkti katrā vērtēšanas stadijā tiek noapaļoti līdz diviem cipariem aiz komata (piem., ja tiek iegūts punktu skaits „5,765”, tad pretendentam piešķiramo punktu skaits tiek noapaļots uz „5,77”).
			4. Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto kopvērtējumu kopsummas.
		1. Pirms lēmuma pieņemšanas par pretendentu, kuram būtu piešķiramas līguma slēgšanas tiesības, komisija saskaņā ar PIL 9. panta noteikto kārtību pārbaudīs, vai uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotās daļas 1., 2. vai 4.punktā (un šī nolikuma 4.2. un 4.3.apakšpunktā) minētie izslēgšanas nosacījumi. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 euro, tad tā rīkosies saskaņā ar PIL 9. panta desmito daļu. Iepirkuma komisija attiecībā uz ārvalstīs reģistrētu pretendentu vai pretendentu, kuru pastāvīgā dzīvesvieta ir ārvalstīs, rīkosies saskaņā ar PIL 9. panta divpadsmito daļu.

* + 1. Ja iepirkumam nav iesniegti piedāvājumi vai piedāvājumi neatbilst nolikuma prasībām, komisija pieņem lēmumu izbeigt iepirkumu, neizvēloties nevienu piedāvājumu.

**Nolikuma 1. pielikums**

**TEHNISKĀ SPECIFIKĀCIJA**

1. **Iepirkuma priekšmets –** Ūdenssaimniecības datu aktualizācija 49 aglomerācijās ar cilvēku ekvivalentu (CE) no 2000 līdz 10000
2. **Pasūtītājs uzdod un Izpildītājs apņemas**:

|  |  |  |
| --- | --- | --- |
| **Izpildīt šādus darba uzdevumus:** | **Īstenošanas laiks** | **Iesniegt pasūtītājam šādu darba rezultātu:** |
| * 1. *Izstrādāt notekūdeņu paraugu ievākšanas plānu, t.sk. sastādīt un ar Pasūtītāju saskaņot apsekojamo aglomerāciju sarakstu*
 | Līdz 01.06.2018. |  Iesniegts izstrādāts un ar VARAM saskaņots notekūdeņu paraugu ievākšanas plāns. |
| * 1. *Veikt notekūdeņu paraugu un aglomerāciju piesārņojuma slodzi raksturojošu datu vākšanu atbilstoši tehniskās specifikācijas 2.1. punktam paredzētajās aglomerācijās, tai skaitā:*

*2.2.1. laikam proporcionālu diennakts vidējo paraugu ņemšana attecīgo aglomerāciju attīrīšanas iekārtātās ieplūstošajos notekūdeņos;**2.2.2. ievākto paraugu analīze akreditētā laboratorijā, nosakot vismaz šādus rādītājus: bioloģiskais skābekļa patēriņš (BSP5), ķīmiskais skābekļa patēriņš (ĶSP);* *2.2.3. vienlaikus ar paraugu ņemšanu ievākt datus par notekūdeņu attīrīšanas iekārtās ienākošo notekūdeņu apjomu (m3/dnn), laikapstākļus raksturojošo informāciju;* *2.2.4. ievākt informāciju par piesārņojuma avotiem katrā aglomerācijā, to skaitā par aktuālo pieslēgumu skaitu centralizētajai kanalizācijas sistēmai un decentralizēto kanalizācijas sistēmu lietotāju skaitu, aplēst decentralizētajās kanalizācijas sistēmās radīto piesārņojuma slodzi CE vienībās, kā arī apzināt aglomerācijās esošos asenizācijas notekūdeņu pieņemšanas punktus;**2.2.5. salīdzināt 2.2.1.– 2.2.4. apakšpunktā minēto darbu rezultātā iegūtos datus par aglomerāciju radīto piesārņojuma slodzi CE vienībās ar šo aglomerāciju valsts statistikas pārskatos 2-Ūdens ziņoto un, ja nepieciešams, sniegt priekšlikumus korekcijai;**2.2.6. apkopot un precizēt informāciju par veiktajiem un plānotajiem ieguldījumiem ūdenssaimniecības attīstībā.* | No 01.05.2018. līdz 01.12.2018. | Iesniegti ievākto notekūdeņu paraugu testēšanas pārskati un informācijas apkopojums par veiktajiem un plānotajiem ieguldījumiem ūdenssaimniecības attīstībā.  |
| * 1. *Izstrādāt metodiku notekūdeņu radītā piesārņojuma slodzes novērtēšanai apdzīvotās vietās (aglomerācijās) un saskaņot to ar Pasūtītāju.*
 | No 01.06.2018. līdz 01.12.2018. | Izstrādāta un ar VARAM saskaņota metodika vienotai pieejai notekūdeņu radītā piesārņojuma slodzes novērtēšanai |
| * 1. *Organizēt semināru attiecīgo aglomerāciju ūdenssaimniecības uzņēmumiem par korektu datu sniegšanu valsts statiskas pārskatos 2-ŪDENS*
 | No 01.11.2018. līdz 01.12.2018. | Semināra dalībnieku sarakstu. |
| * 1. *Sagatavot un ar VARAM saskaņot gala pārskatu.*
 | No 01.11.2018. līdz 17.12.2018. | Gala pārskats, kur apkopota visa iegūtā informācija ziņojuma sagatavošanai, kā arī komunikācijai ar EK |

1. **Laika grafiks**
	1. Par pakalpojuma sniegšanas uzsākšanas datumu tiek uzskatīts līguma noslēgšanas datums.
	2. Pārskatus Izpildītājs Pasūtītājam iesniedz vismaz 10 darbdienas pirms 2.punktā minētā “Īstenošanas laiks” termiņa beigām.
	3. Gala pārskatu Izpildītājs iesniedz Pasūtītājam līdz 2018.gada 17.decembrim.
2. **Ziņojumi**
	1. Pārskati jāsagatavo latviešu valodā un jāiesniedz Pasūtītājam elektroniskā formā (nosūtot pārskatus .docx un .pdf formātā uz e-pastu ilona.vilne@varam.gov.lv).
	2. Pasūtītājs ir tiesīgs pieprasīt paskaidrojumus vai labojumus pārskatos, kas nosūtāmi Izpildītājam 10 (desmit) darbdienu laikā pēc pārskata iesniegšanas. Ja pārskatā nepieciešams veikt labojumus, Izpildītājs tos veic pasūtītāja norādītajā termiņā (kas nedrīkst būt īsāks par 5 (piecām) darba dienām) un iesniedz laboto pārskatu atbilstoši augstāk norādītajām noformējuma prasībām.
	3. Pārskati par saskaņotiem tiek uzskatīts tad, kad ir parakstīts nodošanas/pieņemšanas akts, kurš ir pamats norēķinu veikšanai.

**Nolikuma 2.pielikums**

**Pieteikums dalībai iepirkumā[[1]](#footnote-1)**

**Vieta, datums: \_\_\_\_\_\_\_\_\_\_\_\_\_\_\_\_\_**

**Pasūtītājs:** Vides aizsardzības un reģionālās attīstības ministrija

Reģ.Nr. 90000028508

Peldu iela 25

Rīga, LV 1494

**Iepirkuma identifikācijas numurs:\_\_\_\_\_\_\_\_\_\_\_\_\_\_\_\_\_\_\_**

**Iepirkuma priekšmets:\_\_\_\_\_\_\_\_\_\_\_\_\_\_\_\_\_\_\_**

**1. PRETENDENTS**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **APLIECINĀJUMS**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinām, ka:

* tehniskā specifikācija izprasta un pakalpojumi tiks izpildīti pilnā apjomā;
* piedāvātie pakalpojumi pilnībā atbilst tehniskajai specifikācijai.
* pakalpojumi tiks izpildīti noteiktajos termiņos.
* pēc piedāvājuma iesniegšanas termiņa beigām piedāvājums netiks grozīts.
* visas piedāvājumā (un tā pielikumos - ja nepieciešams) sniegtās ziņas ir patiesas.
1. **TEHNISKAIS PIEDĀVĀJUMS**
	1. Izvērsts pakalpojuma izpildes apraksts, norādot plānotās darba metodes, atbildīgās un iesaistītās personas un to noslodzi, laika grafiku;
	2. Īss apraksts pretendenta piedāvājumam, kā mazināt laikapstākļu un citu apstākļu ietekmi uz iegūto datu precizitāti;
2. **Pretendenta pieredzes apraksts**

|  |  |  |  |  |
| --- | --- | --- | --- | --- |
| **Pasūtītājs,** kontaktpersona (vārds, uzvārds), telefona numurs un/vai e-pasta adrese | **Valsts** | **Sniegto pakalpojumu veids** | **Pakalpojumu sniegšanas laiks** | **Sniegto pakalpojumu detalizēts apraksts** |
| **<…>** | **<…>** | **<…>** | **<…>** | **<…>** |

**6. PIESAISTĪTO EKSPERTU SARAKSTS**

|  |  |  |  |
| --- | --- | --- | --- |
| **Eksperts** | **Vārds,****uzvārds** | **Kvalifikācija atbilstoši nolikumā noteiktajām prasībām** | **Profesionālā pieredze atbilstoši nolikumā noteiktajām prasībām** |
| **<…>** | **<…>** | **<…>** | **<…>** |

**7.FINANŠU PIEDĀVĀJUMS**

7.1.Piedāvājumam jāietver sevī visas izmaksas, kas saistītas ar Tehniskajā specifikācijā norādīto darbu izpildi.

7.2.Piedāvājuma cenai jābūt izteiktai euro, atsevišķi norādot:

- piedāvāto līgumcenu jeb piedāvājuma summu bez pievienotās vērtības nodokļa (PVN);

- PVN summu;

- kopējo cenu jeb piedāvājuma summu ar PVN.

|  |  |  |
| --- | --- | --- |
| **N.p.k.** | **Pakalpojums** | **Piedāvātā cena *euro***  |
| 1. |  |  |
| 2. |  |  |
|  |  |  |
|  | **Kopā, neskaitot PVN** |  |
|  | PVN, 21% |  |
|  | Kopā, t.sk. 21% PVN |  |

 Paraksts[[2]](#footnote-2): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pilns vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pieteikums dalībai iepirkumā jāiesniedz kopā ar šī nolikuma 5. punktā minētajiem dokumentiem, pievienojot satura rādītāju.** [↑](#footnote-ref-1)
2. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-2)